জানা গেছে, আহ্লে সুন্নাহ ওয়াল জামায়াত ও ইমাম ওলামা কমিটি আদমদীঘি উপজেলা শাখা, সান্তাহার এর উদ্যোগে মিলাদুন নবী(সঃ) ও সীরাতুন নবী(সঃ) এর উপর ওয়াজ মাহফিলের আয়োজন করা হয়েছে। এই ওয়াজ মাহফিলে প্রধান ও দ্বিতীয় বক্তা করা হয়েছে যথাক্রমে মাওলানা মুফ্তি ড. মোঃ আশরাফ আলীমুল্লাহ সিদ্দীকি ও মুফ্তি আল্লামা মোঃ শাহ্ আলম(দাঃ বাঃ)কে। তৌহিদী জনতার পক্ষে দেয়া স্বারকলিপিতে বলা হয়েছে বলা হয়েছে ওই দুই বক্তা ও তাদের সমমনা বক্তারা সাধারণ মুসলমানদের ধর্মানুভুতিতে আঘাত হেনে সংঘাতপুর্ণ ও উস্কানিমুলক এবং ইসলাম বিরোধী বক্তব্য দিয়ে থাকেন এবং তাবলীগ জামায়াত, ক্বওমী মাদ্রাসা ও চরমোনাই অনুসারীদের বিরুদ্ধে বিরুপ মন্তব্য করে থাকেন। ফলে তারা দেশের বিভিন্ন স্থানে অবাঞ্ছিত ঘোষিত হয়েছে। সে কারনে আয়োজিত ওয়াজ মাহফিল সহ আদমদীঘি উপজেলায় ওই বক্তাদের উপস্থিতির সকল জলসা বন্ধ করার জন্য প্রশাসনের প্রতি অনুরোধ করা হয়েছে। সোমবারের মধ্যে তাদের ব্যাপারে পদক্ষেপ গ্রহন করা না হলে ধর্মপ্রান তৌহিদী মুসলমান জনতা নিয়ে তাদের প্রতিহত করার আল্টিমেটাম দেওয়া হয়েছে।